《泥雪忆志康公度元老》
宋代·周行己

正月二日多雪寒，京师道路无日乾。巷南巷北一望隔，出门但见泥漫漫。

归来危坐官屋底，日饱太仓半升米。相思更觉行路难，蒙垢何当为一洗。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。